“กก.เฟด” ขู่ฟอดเร่งขึ้นดอกเบี้ย บวกสัญญาณประเทศไทย “ไร้เลือกตั้ง” ยาว กดดัชนีทรุด 13 จุด!
"กก.เฟด" ขู่ฟอดเร่งขึ้นดอกเบี้ย บวกสัญญาณประเทศไทย "ไร้เลือกตั้ง" ยาว กดดัชนีทรุด 13 จุด! โดยดัชนีปิดตลาดวันนี้ ที่ระดับ 1,788.63 จุด ลบ 12.53 จุด หรือ 0.70% มูลค่าการซื้อขาย 8.42 หมื่นล้านบาท
22 ก.พ. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,788.63 จุด ลบ 12.53 จุด หรือ 0.70% มูลค่าการซื้อขาย 8.42 หมื่นล้านบาท
10 หุ้นกดดัชนีวันนี้

ด้านนายมงคล พ่วงเภตรา ผู้อำนวยการอาวุโส ฝ่ายวิเคราะห์หลักทรัพย์ บล.เคทีบี (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยวันนี้มีสภาพคล้ายกับวานนี้ โดยมีแรงขายมากกว่าแรงซื้อ เนื่องจากนักลงทุนยังมีความกังวลธนาคารกลางสหรัฐ (เฟด) อาจปรับขึ้นอัตราดอกเบี้ยเร็วกว่าคาดในปีนี้ หลังจากรายงานการประชุมประจำเดือนม.ค.ของเฟดระบุว่า กรรมการเฟดส่วนใหญ่คาดว่าอัตราเงินเฟ้อของสหรัฐจะดีดตัวขึ้นในปีนี้ ซึ่งจะเป็นปัจจัยสนับสนุนให้เฟดเดินหน้าปรับขึ้นดอกเบี้ยต่อไป
ส่วนหุ้นกลุ่มที่เป็นแรงหนุนตลาดไม่ให้ปรับตัวลดลงไปมากกว่านี้คือกลุ่มของ PTT
อย่างไรก็ตามภาวะตลาดในช่วงบ่ายวันนี้ได้รับแรงกดดันจากข่าว ที่ประชุมสภานิติบัญญัติแห่งชาติ (สนช.) มีมติ “ไม่เห็นชอบ” บุคคลผู้ได้รับการเสนอชื่อให้ดำรงตำแหน่งกรรมการการเลือกตั้ง (กกต.) ทั้ง 7 คน ภายหลังคณะกรรมาธิการตรวจสอบประวัติและความประพฤติของผู้ที่ได้รับการสรรหาเป็น กกต. เสนอรายชื่อต่อสภา
(อ่านข่าวย้ำหัวหมุด “ไร้เลือกตั้ง” สนช.โหวตคว่ำกกต.! ปิดทางตั้งกมธ.ส่งร่างพ.ร.ป.เลือกตั้ง คลิก!)
สำหรับแนวโน้มภาวะตลาดฯในวันพรุ่งนี้ (23 ก.พ.) คาดว่า่ตลาดยังคงผันผวน และมีโอกาสที่จะปรับตัวลดลง พร้อมให้กรอบไว้ที่ 1,780-1,800 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 17,953.85 ล้านบาท ปิดที่ 540 บาท เพิ่มขึ้น 18 บาท
BANPU มูลค่าการซื้อขาย 3,853.01 ล้านบาท ปิดที่ 21.60 บาท เพิ่มขึ้น 0.30 บาท
PTTGC มูลค่าการซื้อขาย 3,619.91 ล้านบาท ปิดที่ 93.75 บาท เพิ่มขึ้น 0.50 บาท
AOT มูลค่าการซื้อขาย 3,170.66 ล้านบาท ปิดที่ 67.75 บาท ลดลง 0.25 บาท
PTTEP มูลค่าการซื้อขาย 2,446.07 ล้านบาท ปิดที่ 115 บาท เพิ่มขึ้น 0.50 บาท
 
ตลาดหุ้นเอเชีย
